چین، آمریکا ناوقانینا عایید 2 گمی‌نین تایوان بوغازین‌دان کئچیدینی قینا‌ییب.
حاکمیت‌دکی کومونیست پارتی نین یایین اورقانی گلوبال تایمز، آمریکا، ژاپونیا مرکزلی کونتروللو موشک داغیدیجی  USS Mustin  و USS Benfold-دو تایوان بوغازین‌دان کئچیره‌رک، ایکی اؤلکه آراسیندا "تیجارت ساواشی" سببی ایله یاشانان گرگین‌لیگی آرتیردیغینی یازیب.
آمریکانین تایوان بوغازیندا پسیکولوژیک اویونو" باش‌لیق‌لی یازیدا، واشینگتون رهبرلیگی‌نین، تایوان بوغازینا گؤندردیگی گمی‌لرله سیاسی مساژلار گؤندردیگی آچیقلاماسی ائدیلیب.
چین ده 1949دا ماو زئدونگ ون حاکمیته گلمه‌سی ایله بعضی حکومت عضو‌لری، تایوانا قاچیب آدادا موستقیل‌لیک اعلان ائتمیش و میللیتچی چین ده آدلاندیردیق‌لاری تایوانی قورموشدولار.
پکن رهبرلیگی "واحید چین" پرینسیپینی قبول ائده‌رک چینی اولوسلار آراسی توپلومدا یالنیز اؤزلری‌نین تمثیل ائتدیگینی یاوونور و موستقیل‌لیک اعلان ائتمه‌سی حالیندا تایوانا نیظامی گوجله موداخیله ائده بیله جگینی بیلدیریر.
